बृहस्पतिवार की देर शाम मोढ़ बाजार से मकनपुर निवासी कृष्ण कुमार द्विवेदी की बाइक चोरी हो गई। उन्होंने मोढ़ पुलिस चौकी के साथ ही यूपी-100 पुलिस को घटना से अवगत कराया। कुछ दिन पहले पूर्व एसओ रहे महेंद्र यादव और मोढ़ चौकी के सिपाही नसीम की मोटर साइकिल भी चोरी चली गई थी, जिसमें पुलिस के दबाव में नसीम की गाड़ी क्षेत्र के एक व्यक्ति के यहां से बरामद हुई, परंतु पुलिस ने उसे छोड़ दिया। हाल में मकनपुर निवासी शेषमणि दुबे का स्टार्टर चोरी हो गया। कुछ दिन पूर्व प्रदीप सरोज की साइकल पर भी चोरों ने उड़ा दी। लोगों की मांग है कि चोरों के नेटवर्क को ध्वस्त करने के साथ ही चोरी गए वाहनों और सामान की बरामदगी के लिए पुलिस को प्रभावी कदम उठाना चाहिए।